**ХАТУСА – ХИТИТСКАТА СТОЛИЦА**

Хатуса е столицата на Хититското царство – днешният Boğazköy, Боазкьой.

1. История на проучванията.

Останките от града са открити от френския пътешественик Шарл Тексие (Charles Texier) през втората половина на 19 в., но той не е могъл да идентифицира населението, което го е населявало.

Разкопки започва немският археолог Хюго Винклер (Hugo Winckler) през 1906 г. Неговата основна цел е била откриването на колкото се може повече клинописни таблички – не е отделял много внимание на археологическите пластове. И до сега хититската столица се проучва от Немския археологически институт.

Хититският клинопис е разчетен от чешкия учен Б. Хрозни през 1915 г.

2. Характеристика на селището.

Хатуса е царски резиденциален град - опасан с мощни крепостни стени и няколко монументални порти. Заема огромна площ в сравнение с известните столици/политически центрове от това време.

* Лъвската порта – паралели с Микена;
* Царската порта;
* Портата на сфинксовете;
* Царски комплекс на хълма Буюккале – укрепен акропол, в който се е намирал и царския архив, и училището за писари;
* храмови комплекси – напомнят месопотамските и вавилонските храмове, но и със свои особености; големи, триизмерни статуи не са открити;
* изкуствени водни басейни – вероятно с ритулна цел, при празниците – свързани с подземните богове;

Скалното светилище в Язълъкая (на ок. 2 км от Хатуса).

Няколко естествено оформени от скалите помещения. В централното помещение, Камера А – две процесии: на мъжките и на женските божества, които се събират в една централна сцена – Богът на бурята (Тешуб) и Богинята (Хебат – в хититската традиция това Слънчевата богиня от Арина).

Камера Б вероятно е посветена на мъртвите, погребална камера на Тудхалиас ІV. Релеф на 12-те бога на подземния свят.